stanford-oval/wikipedia huggingface dataset:
Suomen kaunein koti
Suomen kaunein koti: Kesämökit -ohjelma

Vuoden 2020 kesällä alkoi uusi ohjelma Suomen kaunein koti: Kesämökit, jossa esiteltiin 30 erilaista kesäkotia ympäri Suomea. Ohjelman tuomareina toimivat toimittaja Hanna Sumari, arkkitehti Sini Rainio ja sisustusarkkitehti Tero Pennanen, jotka äänestivät ehdokkaiden joukosta kymmenen finalistia, joista katsojat sitten saivat äänestää oman suosikkinsa voittajaksi. Voittajaksi valittiin Martti Uotilan ja René Wilénin mökki Akaasta Pirkanmaalta.
Aiheesta muualla

Ohjelman verkkosivusto (Arkistoitu – Internet Archive)
Bremblens

| Bremblens |
| --- | --- |
 lippu:  vaakuna
 Bremblens
 Koordinaatit: 46°32′44″N, 6°31′02″E 
Valtio:  Sveitsi
Kantoni:  Vaud
Alue:  Morges
Pinta-ala:  
 – Kokonaispinta-ala:  2,92 km²
Väkiluku (5.6.2024):  614
Bremblens on Sveitsin kunta, joka sijaitsee Morgesin alueella Vaud’n kantonissa Lounais-Sveitsissä. Vuoden 2024 kesäkuussa kunnassa asui 614 asukasta.
Topi

| Topi |
| --- | --- |
Nimipäivä:   
– suomenkielinen:  2. marraskuuta
– ruotsinkielinen:  –
– ortodoksinen:  –
Muunnelmia:  Topias, Toivo
Vastineita eri kielissä:  Tobias
Nimen alkuperä:  Toobii, Toobijjaa, heprea
Infobox OKNimi-testi OK: 
Topi on suomalainen miehen etunimi, lyhentymä nimestä Topias. Topias taas on peräisin hepreankielisestä nimestä Toobii, joka tarkoittaa ”Jahve (Jumala) on tavarani, Jahve on hyvä”. Tobias on Vanhan testamentin apokryfikirjoihin kuuluvan Tobitin kirjan päähenkilö. Suomen almanakassa nimi oli muodossa Tobias vuosina 1708–1889 ja muodossa Topias vuosina 1890–1928 sekä vuodesta 1950 lähtien 2. marraskuuta. Lyhentymä Topi on ollut almanakassa vuodesta 1929. Topi on yleinen myös Toivon lempinimenä.
Vuoden 2019 loppuun mennessä nimi Topi on Suomessa annettu 5 576 henkilölle.
Tunnettuja Topeja

Topi Anjala (s. 1984), suunnistaja
Topi Heikkilä (1881–1971), filosofian maisteri, metsänhoitaja ja Rovaniemen metsäkoulun johtaja
Topi Helin, potkunyrkkeilijä
Topi Honkonen, DJ Topi, oik. Toivo Honkonen (s. 1950), DJ
Topi Huhtala (s. 1995), Ukrainan sotaan vapaaehtoisena osallistunut suomalainen sotilas
Topi Huovinen, Tippa (s. 1992), rap-artisti
Topi Hurskainen (s. 1993), pesäpalloilija
Topi Ikäläinen (s. 1948), valokuvaaja
Topi Jaakola (s. 1983), jääkiekkoilija
Topi Järvi (s. 1993), jalkapalloilija
Topi Järvinen (s. 1994), jalkapalloilija
Topi Kallio (1884–1958), Turun yliopiston taloustieteen professori
Topi Kanerva (s.  2001), näyttelijä ja toimittaja
Topi Kankainen (1912–1957), näyttelijä
Topi Karvonen, basisti
Topi Keskinen (s. 2003), jalkapalloilija
Topi Kohonen (s. 1989), näyttelijä
Topi Koistinen (1993–2012), pesäpalloilija
Topi Korhonen (s. 1996), pesäpalloilija
Topi Kosonen (s. 1982), pesäpalloilija
Topi Lappalainen (s. 1974), päätoimittaja
Topi Latukka (s. 1994), laulaja, lauluntekijä ja kitaristi
Topi Lehtipuu (s. 1971), oopperalaulaja
Topi Lehtonen (s. 1979), jääkiekkoilija
Topi Majaniemi (s. 1994), näyttelijä
Topi Manner (s. 1974), Finnairin ent. toimitusjohtaja
Topi Mattila (s. 1946), mäkihyppääjä
Topi Miettinen (s. 1974), taloustieteen professori
Topi Mikkola (s. 1949), näyttelijä
Topi Niemelä (s. 2002), jääkiekkoilija
Topi Nättinen (s. 1994), jääkiekkoilija
Topi Orpana (1886–1930), runoilija
Topi Piela (s. 1962), toimitusjohtaja ja hallitusammattilainen
Topi Piipponen (s. 1997), jääkiekkoilija
Topi Raitanen (s. 1996), estejuoksija ja suunnistaja
Topi Reinikka (1927–1998), näyttelijä
Topi Riutta (s. 1980), jääkiekkoilija
Topi Ruotsalainen (s. 1979), taidemaalari
Topi Rönni (s. 2004), jääkiekkoilija
Topi Saha (s. 1987), laulaja ja lauluntekijä
Topi Salmi (s. 1972), sanoittaja
Topi Sarparanta (s. 1975), yhdistetyn hiihtäjä ja valmentaja
Topi Silvo (1875–1961), kauppias, yritysjohtaja ja kauppaneuvos
Topi Sorsakoski (1952–2011), laulaja
Topi Still (s. 2003), pesäpalloilija
Topi Syrjäläinen (s. 1997), suunnistaja
Topi Taavitsainen (s. 1991), jääkiekkoilija
Topi Tarkka (1906–1994), pappi ja Suomen Setlementtiliiton pääsihteeri
Topi E. Timonen (s. 1995), tietokirjailija
Topi Tossavainen (s. 1978), freestylelumilautailija
Topi Tuomainen, ”Mustan Pörssin Topi”, oik. Toivo Tuomainen (1926–2012), elokuvanäyttelijä, muusikko ja kenttäpäällikkö
Topi Törmä (1916–1996), mainosalan vaikuttaja, toimitusjohtaja ja pääkonsuli
Topi Vaara (1913–1989), sotakirjailija
Topi Martin Valli (1889–1955), kirjailija
Topi Vikstedt (1891–1930), piirtäjä, pilapiirtäjä ja taidegraafikko
Topi Vuori (s. 2004), jääkiekkoilija
Kuvitteellisia tuttuja Topeja

Topi Kunnas, basisti televisiosarjassa Uusi päivä
Topi Romppainen, Ilmari Kiannon romaanin Punainen viiva (1909) päähenkilö
Topi Turkulainen, Tarmo Soukan sarjakuvahahmo
Topi-katti, kissa samannimisessä yhdysvaltalaisessa piirrossarjassa
Topi, kettu Disneyn animaatioelokuvassa Topi ja Tessu (1981). Elokuva pohjautuu Daniel P. Mannixin romaaniin The Fox and the Hound.
Topi, Miljoonasateen sesonkihitissä "Marraskuu" mainittu ristinollaa kertojan kanssa pelaava ystävä
Topi, sarjakuvahahmo B. Virtasen työtoveri
Topi, cairnterrieri Anne Seppälän lastenkirjassa Topi saa uuden kodin
Topi, hiiri tv-ohjelmassa Topi ja Panu
Topi-veturi, Wilbert Awdryn kirjasarjassa The Railway Series sekä televisiosarjassa Tuomas Veturi
Nimen muita merkityksiä

Topi ja Toivottomat, suomalainen iskelmäyhtye
Buchillon

| Buchillon |
| --- | --- |
 lippu:  vaakuna
 Buchillon
 Koordinaatit: 46°28′11″N, 6°25′15″E 
Valtio:  Sveitsi
Kantoni:  Vaud
Alue:  Morges
Pinta-ala:  
 – Kokonaispinta-ala:  2,11 km²
Väkiluku (5.6.2024):  687
Buchillon on Sveitsin kunta, joka sijaitsee Morgesin alueella Vaud’n kantonissa Lounais-Sveitsissä. Vuoden 2024 kesäkuussa kunnassa asui 687 asukasta.
Michel Vaucaire

| Michel Vaucaire> Henkilötiedot |
| --- | --- |
Syntynyt: 1904 Brissago,  Sveitsi
Kuollut: 1980
Kansalaisuus:   Ranska
Ammatti:  sanoittaja
Puoliso:  Cora Vaucaire
Michel Vaucaire (1904–1980) oli ranskalainen sanoittaja. Hän oli tiiviissä yhteistyössä säveltäjä Charles Dumont'n kanssa. He tekivät muun muassa Edith Piafille kappaleen "Non, je ne regrette rien".
Vaucairen vaimo oli laulaja Cora Vaucaire.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Italia  Israel  Suomi (KANTO)  Belgia  Yhdysvallat  Japani  Alankomaat  Puola  Portugali 
Tieteilijät:  CiNii 
Taiteenala:  Discography of American Historical Recordings  MusicBrainz 
Henkilöt:  DDB 
Muut:  Europeana  IdRef
Palokan senioritalon tulipalo

Palokan senioritalon tulipalo syttyi Jyväskylässä 10. heinäkuuta 2020. Parvekkeelta alkanut tulipalo levisi kattorakenteisiin ja rakenteissa olleissa onteloissa myös kahdelle muulle katolle. Savusta ja sammutusvedestä kärsi noin sata asuntoa, mutta itse palo pääsi leviämään vain yhteen asuntoon. Palon leviäminen yllätti pelastusviranomaiset, kun ensimmäisen palon uskottiin olevan jo sammumassa. Tulipalo ajoi noin 170 ihmistä evakkoon pois kodeistaan. Rakennuskokonaisuudessa sijaitsi myös palvelukoti. Neljä evakuoitua loukkaantui lievästi saatuaan evakuoinnin yhteydessä palovammoja. Lisäksi yksi palomies loukkasi kätensä pelastustöissä.
Poliisi tiedotti 13. heinäkuuta 2020 palon syttyneen kerrostalon parvekkeella poltetusta kynttilästä. Onnettomuustutkintakeskus käynnisti samaan aikaan palon tutkinnan.
Kotiin paluu

Viimeiset pahimmin vaurioituneesta senioritalosta evakuoidut pääsivät palaamaan koteihinsa marraskuussa 2021. Korjausten yhteydessä puuttuneet palokatkot lisättiin, ja myös muut havaitut puutteet korjattiin.
Onnettomuustutkinta

Tehdyssä onnettomuustutkinnassa todettiin, että
Rakennuksen suunnittelu oli ollut puutteellista. Eri suunnitelmia ei yhteensovitettu, ja suunnitelmien kattavuutta ei ollut varmistettu.
Rakentamismääräykset eivät antaneet normaalista poikkeavalle rakenteelle soveltavia ratkaisuja.
Työmaan tarkastustoiminta oli ollut puutteellista.
Parvekejulkisivun ontelon sisäpinta vaihdettiin viranomaisneuvonnan jälkeen palosuojaamattomaksi ilman tarkempaa suunnittelua tai vaikutusten arviointia. Neuvonta ymmärrettiin hyväksyntänä, vaikkei virallista hyväksyntää muutokselle haettu eikä saatu.
Rakentamismääräyksissä oleva vaatimus julkisivun putoamisen rajoittamisesta ei koske kaikkia rakennuksia.
Koska pelastustoimen resurssit keskittyivät aluksi rakennusten tyhjentämiseen, ei resursseja riittänyt palon sammutus- ja rajoitustoimiin.
Komppanian sammutusvesihuolto oli suunniteltu vesihuoltokontin varaan. Pelastuslaitoksissa on järjestelyjä, joissa sama henkilöstö vastaa useammasta yksiköstä ja hälytyksen tultua he itse päättävät, millä yksiköllä lähtevät tehtävälle. Isoissa rakennuspaloissa tämä aiheuttaa ongelmia.
Katto-onteloiden palojen sammuttaminen oli tehotonta, koska kattorakenteiden läpi ei päästy ontelotilaan.
Pelastustoimi aloitti laajan evakuoinnin, vaikka itse tulipalo ei sitä vielä edellyttänyt.
Suunnitelmia evakuoinnista ei ollut laadittu viranomaisyhteistyössä, ja tehtävänjako organisaatioiden kesken oli epäselvää.
Pelastustoiminnan johtajalla on hoidettavanaan yhtä aikaa myös useita muita haastavia tehtäviä.
Sosiaalipalvelut koordinoi avustavia tahoja, mutta koordinointi ei koskenut kaikkia toimijoita. Se aiheutti epätietoisuutta asukkaille ja rakennusten omistajatahoille.
Onnettomuustutkinta suositti, että
»Rakennusteollisuus RT ja sen toimialaliitto Talonrakennusteollisuus ry kehittävät työmaan tarkastusmenettelyjä ja tarkastusasiakirjaa paremmin suurelle työmaalle soveltuvaksi. Kun tietty asia merkitään tarkastetuksi, taustalla pitää olla todelliset menettelyt, riittävä dokumentointi ja tosiasialliset edellytykset kunnollisiin tarkastuksiin. [2021-S5]
Rakennustarkastusyhdistys ja pelastuslaitosten kumppanuusverkosto selkiyttävät yhdessä rakennusvalvonnan ja pelastusviranomaisen työnjakokäytännöt suurissa rakennushankkeissa. Erityisesti tulee tarkistaa menettelyt, miten pidetään erillään rakenneratkaisujen hyväksyntä ja neuvonta, sekä millaisia muutoksia voidaan sallia ilman lisäsuunnittelua. [2021-S6]
Pelastusopisto ja sisäministeriö huolehtivat, että pelastuslaitoksille laaditaan ja julkaistaan johtamisen suunnitteluperusteet. Ohjeiden tulee sisältää periaatteet, miten laajoissa pelastustehtävissä toteutetaan samanaikaisesti yleisjohtajuus ja pelastusmuodostelmien johtaminen. Lisäksi ohjeiden tulee auttaa varmistamaan viranomaistoiminnan jatkuvuus ja yhteistoiminta pelastustoiminnan päättyessä. [2021-S7]»
Lisäksi Onnettomuustutkintakeskus toisti vuonna 2013 antamansa suosituksen evakuointeihin varautumisesta, että sisäministeriön pitää huolehtia ohjeesta, miten laaja evakuointi toteutetaan käytännössä. [Y2013-02/S5]
Oikeuskäsittely

Kerrostalon rakentajat välttyivät rikosoikeudellisesta vastuusta, koska rakentamisrikkomus vanheni kahdessa vuodessa ja tulipalon syttyessä talon valmistumisesta oli kulunut aikaa yli kaksi vuotta.
Keski-Suomen käräjäoikeus hylkäsi parvekkeellaan kynttilää polttanutta asukasta vastaan nostetut syytteet 17. huhtikuuta 2023 antamassa ratkaisussa, koska Onnettomuustutkintakeskus oli havainnut rakennuksessa useita rakennusvirheitä.
If Vahinkovakuutus, LähiTapiola Keski-Suomi Keskinäinen Vakuutusyhtiö, Varttuneiden asumisoikeusyhdistys Jaso ja Keski-Suomen Jaso Asunnot nostivat Rakennusyhtiö SRV:n tytäryhtiötä SRV Rakennus Oy:tä vastaan kanteet Keski-Suomen käräjäoikeudessa heinäkuussa 2024. Kanteiden yhteissumma on noin 8 miljoonaa euroa. SRV:n kantana on, että se on rakentanut tilaajien suunnitelmien mukaan ja tulipalo johtui puutteellisista suunnitelmista. Keski-Suomen Jaso Asuntojen mukaan  sopimusehtojen mukaan rakentajan tulee pyytää tai vaatia tilaajalta uudet suunnitelmat sekä ilmoittaa, jos suunnitelmat ovat puutteelliset. Keski-Suomen Jaso Asuntojen mukaan näin ei tapahtunut.
Chavannes-le-Veyron

| Chavannes-le-Veyron |
| --- | --- |
 lippu:  vaakuna
 Chavannes-le-Veyron
 Koordinaatit: 46°36′21″N, 6°26′59″E 
Valtio:  Sveitsi
Kantoni:  Vaud
Alue:  Morges
Pinta-ala:  
 – Kokonaispinta-ala:  2,58 km²
Väkiluku (5.6.2024):  157
Chavannes-le-Veyron on Sveitsin kunta, joka sijaitsee Morgesin alueella Vaud’n kantonissa Lounais-Sveitsissä. Vuoden 2024 kesäkuussa kunnassa asui 157 asukasta.
Asterix lyö vetoa

Kirjan ranskalainen kansikuva
Asterix lyö vetoa (ransk. Le Tour de Gaule d'Astérix) on viides Ranskassa, ja 16. Suomessa julkaistu Asterix seikkailee -albumi. Se julkaistiin vuonna 1965 Ranskassa, ja vuonna 1973 Suomessa.
Obelixin koira Idefix esiintyi kirjassa ensimmäisen kerran.
Juoni

Julius Caesarin erikoislähettiläs Lucius Majonesius pakottaa Periferiumin leirin hyökkäämään Asterixin kylään. Taistelusta tulee lyhyt ja roomalaiset perääntyvät. Lucius Majonesius päättää rakentaa suuren puuaidan kylän ympärille eristääkseen heitä. Asterix lyö vetoa, että hän pääsee läpi aidasta ja kiertää koko Gallian käymällä 12 paikassa ympäri Galliaa, ja tuoden joka seudun erikoisruokia todisteeksi.
Juoni > Eri seutujen erikoisruuat

Rotomagus: Ei ehditty hakea kylän erikoisruokaa.
Parisium: Kinkku.
Camaracum: Camaracumin hölynpöly. (Viittaa Cambrain minttukaramelleihin)
Durocortorum: On kuuluisa viinistään.
Divodurum: Ei ehditty hakea kylän erikoisruokaa.
Lugdunum: Makkaraa ja lihapyöryköitä.
Nicae: Nicaen kuuluisa salaatti.
Massilia: Kalakeitto.
Tolosa: Makkaraa
Aginum: Luumuja.
Burdigala: Burdigalaa ja ostereita.
Gesocribate: Ei ehditty hakea kylän erikoisruokaa.
Tarinassa esiintyneet hahmot

Tarinassa esiintyneet, nimeltä mainitut henkilöt.
Gracchus Celsius (sadanpäämies)
Lucius Majonesius (Caesarin erikoislähettiläs)
Asterix
Obelix
Bananix (Gallialaisen kylän asukas)
Aladobix
Flavia (Laivalla seilannut nainen)
Metwurstius (Laivassa seilanneen naisen miesystävä)
Petilarus (Roomalainen sotilas)
Raptus (Toinen roomalainen sotilas)
Wienerix (Asterixin ja Obelixin pettänyt henkilö)
Potatius (Lugdunumin prefekti)
Lipstix (Lugdunumin salainen päällikkö)
Decurio (Hahmoa ei näkynyt tarinassa, mutta mainittiin nimeltä)
Cesar (Merimiestavernan omistaja)
Trolleybus (Prefekti)
Camferix (Laivan kapteeni)
Krisse Salminen

| Krisse Salminen> Henkilötiedot |
| --- | --- |
Koko nimi:  Heidi Kristiina Salminen
Syntynyt: 28. huhtikuuta 1976 (ikä 48) Hollola
Ammatti:  näyttelijä, stand up -koomikko
Puoliso:  Jarkko Luoma
Sukulaiset:  Reijo Salminen (isä) Kaarina Turunen (äiti) Eppu Salminen (veli) Roope Salminen (veljenpoika)
Näyttelijä
Aktiivisena:  2001–
Palkinnot
  Parhaan tv-esiintyjän Telvis  2003, 2004, 2005  Parhaan esiintyjän Venla 2003  Parhaan sketsiohjelman Venla  2014 Siskonpeti  
Aiheesta muualla
IMDb 
Elonet
Heidi Kristiina ”Krisse” Salminen (s. 28. huhtikuuta 1976 Hollola) on suomalainen näyttelijä ja stand up -koomikko. Hän on tunnettu etenkin rooli­hahmostaan Krisse.
Ura

Salminen aloitti stand up -koomikon uransa marras­kuussa 2001. Seuraavana vuonna hänet valittiin vuoden stand up -tulokkaaksi. Salminen nousi Krisse-hahmollaan kuuluisuuteen vuonna 2003 esiintymällä Hyppönen-Enbuske Experience -keskustelu­ohjelmassa. Krisse toimi ohjelmassa seura­piiri­reportterina ja herätti aluksi hieman hämmennystäkin, sillä osa katsojista luuli hahmoa oikeaksi ihmiseksi. Ohjelmasta saatu suuri suosio poiki vuoden 2003 syys­kuuksi Krisselle oman ohjelman Krisse Show’n Neloselle. lähde?
Salminen on sittemmin ansioitunut myös muissa rooleissa. Kesällä 2006 hän esitti Lumikin ilkeää äiti­puolta Turun Kesäteatterissa Vartio­vuorella. Seuraavana kesänä oli vuorossa Uuden iloisen teatterin näytelmä Da Lintsi -koodi Linnan­mäen Peacock-teatterissa. Salminen on tehnyt ääni­rooleja animaatio­elo­kuvissa Robots, Keisarin salaisuus, Shrek kolmas ja Toy Story 3.
Suurimman yleisönsä Krisse Salminen sai esiinnyttyään yllätys­juontajana Suomessa järjestetyn vuoden 2007 Euro­vision laulu­kilpailun finaalissa. Samana vuonna Krisse Show -ohjelma päätettiin lopettaa, ja korvata se samana syksynä alkaneella matkailu­ohjelmalla Krisse Road Show. Salminen jatkoi teatteri­uraansa kesällä 2008 esiintymällä toisen kerran UIT:n revyyssä nimeltä Kymmenen sketsiä, jotka muuttivat maailman.
Krisse Salminen on voittanut viisi palkintoa rooli­työstään Krissenä. Vuonna 2004 hän sai yhden HUIPS-palkinnon parhaana koomikkona lähde? kuin myös yhden Venlan sekä kolme Telvis-palkintoa parhaana nais­esiintyjänä. Vuonna 2009 Krisse aloitti veljensä Eppu Salmisen kanssa ohjelman nimeltä Ne Salmiset.
Vuonna 2012 Salminen osallistui Tanssii tähtien kanssa -kisaan tanssi­parinaan tanssin­opettaja Matti Puro. He voittivat kisan 2. joulu­kuuta 2012.
Yksityiselämä

Krisse Salmisen vanhemmat ovat televisio­visailuistaan tuttu Reijo Salminen ja näyttelijä Kaarina Turunen. Hänen veljensä Eppu Salminen on myös näyttelijä. Krisse on näyttelijä-laulaja Roope Salmisen täti.
Salminen oli aikaisemmin avoliitossa yli neljä vuotta taikuri Jori A. Kopposen kanssa. Suhde kesti vuoden 2007 tammikuuhun saakka. Parilla on yksi poika.
Krisse Salminen on avio­liitossa tuottaja Jarkko Luoman kanssa. He ovat seurustelleet vuodesta 2007, ja heille syntyi tytär touko­kuussa 2010. Luoma ja Salminen menivät naimisiin 28. loka­kuuta 2011.
Filmografia > Televisiosarjat

Hyppönen-Enbuske Experience (2003)
Krisse (2003–2005)
Krisse Show (2006–2007)
Krisse Road Show (2007)
Röyhkeä diplomaatti (2007)
Suojelijat (2008)
Ne Salmiset (2009)
Krissen vaaligrilli (2011)
Villa Helena (2011)
Tanssii tähtien kanssa (2012)
YleLeaks (2013–)
Siskonpeti (2014–2016)
Tanssii tähtien kanssa (2014)
Brändärit (2014)
Lakon ja Herban BOKSI (2016)
Putous (2017)
Suomen hauskin tavis (2017–)
Hyvät katsojat (2018)
Keihäs­matkat (2020)
Rakkaat lapset (2022)
Aiheesta muualla

Hytönen, Mattiesko: Prinsessa­leikin loppu Ilta­lehti.  13.1.2007.
Koponen, Rime: Lumikki Turun Kesä­teatterissa Uikan­kare.  14.2.2006. Arkistoitu 5.3.2016.
| Auktoriteettitunnisteet  |
| --- | --- |
Kansalliset:  Suomi (KANTO) 
Henkilöt:  Ritva 2  Elonet  Yle
Laura Poitras

| Laura Poitras |
| --- | --- |

Henkilötiedot
Syntynyt: 2. helmikuuta 1964 (ikä 60) Boston, Massachusetts, Yhdysvallat
Ohjaaja
Tunnetuimmat ohjaukset:  Citizenfour   All the Beauty and the Bloodshed
Palkinnot
 Parhaan dokumentin Oscar  2015 Citizenfour 
Aiheesta muualla
praxisfilms.org
IMDb 
Elonet
Laura Poitras (s. 2. helmikuuta 1964 Boston, Massachusetts) on yhdysvaltalainen, Berliinissä asuva elokuvaohjaaja, tuottaja ja taiteilija. Poitrasin ohjaama elokuva Citizenfour voitti parhaan dokumentin Oscar-palkinnon 2015 ja All the Beauty and the Bloodshed Venetsian elokuvajuhlien Kultaisella leijonan 2022. Poitrasille myönnettiin MacArthur-palkinto vuonna 2012.
Nuoruus

Poitras kasvoi Bostonin esikaupunkialueella, ja hänen isänsä työskenteli sairaalan ohjelmoijana ja äitinsä sairaanhoitajana. Poitras kävi yksityistä koulua, joka painotti koululaisten omaehtoista oppimista. Hän innostui jo nuorena ruoanlaitosta, ja high schoolin jälkeen hän työskenteli ranskalaisten ravintoloiden sous chefinä, ensin Bostonissa ja siten San Franciscossa. Siellä hän kävi vapaa-ajallaan San Franciscon taide-instituutin kursseja ja kiinnostui erityisesti kokeellisesta elokuvasta. San Franscisosta Poitras muutti New Yorkiin, missä hän opiskeli The New Schoolissa politiikan teoriaa ja mediatutkimusta.
Ura > Ensimmäiset dokumenttielokuvat

Poitras oli 35-vuotias, kun hän alkoi työstää Linda Goode Bryantin kanssa ensimmäistä täyspitkää dokumenttielokuvaansa. Flag Wars (2003) kertoo gentrifikaatiosta aiheutunutta riitaa Columbuksen aiemmin afroamerikkalaisella asuinalueella. Elokuva sai ensi-iltansa PBS:n televisiokanavalla, ja se oli ehdokkaana uutis- ja dokumenttialan Emmy-palkintoon. Poitras on kertonut myöhemmin, että hän oppi elokuvan myötä rakastamaan dokumenttien tekemistä, ihmisten kanssa olemista ja dokumenttien kuvaamiseen liittyvää epävarmuutta.
Poitras alkoi työstää 9/11-trilogiaa Yhdysvaltain hyökättyä Irakiin 2003. Sarjan ensimmäinen osa My Country, My Country (2006) seuraa irakilaisen lääkärin perheen elämää Yhdysvaltojen miehitysaikana. Poitras muutti kesällä 2004 Bagdadiin ja vietti suuren osan ajastaan lääkäriperheen kotona. Poitras oli My Country, My Country -elokuvasta ehdolla parhaan dokumentin Oscar-palkintoon. 9/11-trilogian toinen elokuva on The Oath (2010). Se seuraa kahden Al-Qaidaan kytköksissä olleen miehen elämää. Toinen miehistä elää vapaana Jemenissä ja toinen miehistä on lukittu Guantanamo Bayn vankileirille. Poitras asui vuonna 2010 dokumentin tekemisen takia jonkun aikaa Jemenin pääkaupungissa Sanaassa.
Ura > Snowden ja Citizenfour

Poitras oli tammikuussa 2013 tutkimassa dokumenttia varten hallituksen valvontaa, kun hän sai sähköpostia nimimerkiltä Citizen Four. Nimimerkin takana oli Edward Snowden, joka oli ennen viestiä nähnyt Poitrasin lyhytdokumentin NSA:lla työskennelleestä pilliin puhaltajasta William Binneystä. Poitras oli tuossa vaiheessa joutunut tutkimustensa takia Yhdysvaltain terrorismin takia tarkkailtavien listalle. Hänet oli pidätetty useita kertoja lentoasemilla, ja muun muassa hänen läppärinsä oli takavarikoitu. Poitras epäili nimettömän sähköpostin olevan mahdollisesti ansa, joten hän lähestyi asiaa varovaisesti. Poitras ja Snowden kuitenkin jatkoivat yhteyttä useita kuukausia, ja tilanteen avauduttua Poitras alkoi varotoimina rajoittaa ystäviensä tapaamista, muutti uuteen asuntoon eikä kantanut enää kännykkää mukanansa.
Poitras ja journalisti Glenn Greenwald matkustivat kesäkuussa 2013 Hongkongiin tapaamaan Snowdenia. Sieltä julkaistiin videohaastattelu, jossa paljastettiin maailmalle Snowdenin henkilöllisyys. Poitras ja Greenwald saivat raporteistaan NSA:n joukkovalvonnan paljastuksista George Polk- ja Pulitzer-palkinnot. Poitrasin ohjaama Citizenfour puolestaan palkittiin muun muassa Oscarilla, Baftalla ja Yhdysvaltain ohjaajien killan palkinnolla.
Poitras siirtyi Citizenfourin jälkeen myös taidemaailmaan, sillä helmikuussa 2016 avautui Whitney Museum of American Artissa hänen ensimmäinen soolonäyttelynsä ”Laura Poitras: Astro Noise”. Immersiivisessä installaation aihepiirejä olivat muun maussa joukkovalvonta, terrorisminvastainen sota, Yhdysvaltain droonit, Guantanamo Bayn vankileiri ja kidutus.
Ura > Kultainen leijona

Poitrasin elokuva Risk WikiLeaksin perustajasta Julian Assangesta. Hän teki sitä kuuden vuoden ajan ja oli alkujaan varsin innostunut projektista, sillä uskoi, että WikiLeaks teki kovaa journalismia, jota valtavirtamedia ei enää juurikaan tehnyt. Poitrasin näkemys Assangesta muuttui huomattavsti elokuvan aikana, ja Assange hermostui nähtyään valmiin elokuvan. Assange vaati lakimiehestensä välityksellä muutaman kohtauksen poistamista. Poitras ei tähän kuitenkaan suostunut.
Poitras alkoi vuonna 2019 kuvata elokuvaa taiteilija Nan Goldinista. Poitrasin alkuperäinen suunnitelma oli tehdä elokuva lääkevalmistaja Purdue Pharman vastaisista mielenosoituksista, mutta päätyi ottamaan Goldinin elokuvan keskiöön ensimmäisten haastattelujen jälkeen Purdue Pharma on erittäin addiktiivisen opioidi OxyContinin valmistaja, ja sen omistajana on miljardien ominaisuuden kerännyt Sacklerin suku. Purdue Pharman vastaista kampanjaa johti Nan Goldin perustama P.A.I.N.-ryhmittymä. All the Beauty and the Bloodshed sai ensi-iltansa syyskuussa 2022 Venetsian elokuvajuhlilla. Se palkittiin siellä festivaalin pääpalkinnolla Kultaisella leijonalla ja oli vasta toinen palkinnon voittanut dokumenttielokuva.
Elokuvat

Exact Fantasy (1995)
Flag Wars (2003)
Oh Say Can You See... (2003)
My Country, My Country (2006)
The Oath (2010)
Citizenfour (2014)
Risk (2017)
All the Beauty and the Bloodshed (2022)
Aiheesta muualla

Laura Poitras Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Alankomaat  Puola 
Taiteenala:  Museum of Modern Art  ULAN 
Henkilöt:  Deutsche Biographie  DDB  Elonet 
Muut:  IdRef